चंडीगढ़ में भारतीय जनता पार्टी के राष्ट्रीय मंत्री तरूण चुग ने कहा कि इंग्लैड में हो रहे रेफरेंडम 2020 की आड़ में षड्यंत्र रच रही आइएसआइ को पंजाबी भाईचारा मुंहतोड़ जवाब देगा। उन्होंने कहा कि पाकिस्तान की बदनाम खुफिया एजेंसी आइएसआइ की शह पर सिख फॉर जस्टिस के स्वयंभू नेता पंजाब के कुछ युवकों के समूह को बरगला रहे हैं। ये नेता पंजाब को पुन: आतंकवाद के काले दौर में धकेलने का षड्यंत्र रच रहे हैं। इसे किसी कीमत पर सफल नहीं होने दिया जाएगा। उन्होंने ऐसी देशद्रोही शक्तियों को असफल बनाने के लिए सभी राजनीतिक दलों, समाज सेवी व धार्मिक संस्थाओं को एकजुट होकर काम करने की अपील की।